Nå scorer utskjelte Torres på bestilling
Serielederen har en rekke offensive ballkunstnere, men etter Didier Drogbas exit er Torres nærmest det eneste opplagte midtspissvalget. Daniel Sturridge (skadet) og Vitor Moses finnes også i troppen, men den spanske lysluggen har startet kamp etter kamp på topp. Og nå kommer også målene nesten hver gang han trekker på seg den blå trøya, selv om storspillet fortsatt lar vente på seg. - Han har fire mål allerede, og forrige sesong hadde han seks. Han kommer til å knuse det. Men med så mange sjanser burde han scoret enda flere, sier Erik Thorstvedt i TV2s studio, og får støtte av Lars Bohinen. - Vi vet at han er en avslutter, men totalbildet er ikke bra. Det er mange dårlige touch, usikre touch. I det oppbyggende spillet, det å være nest sist, der synes jeg han fomler fælt. Lørdag utlignet han til 1-1, i det som senere skulle bli en enkel seier mot Norwich.Da hadde allerede Grant Holt gitt Norwich en ledelse som varte i tre minutter. Fernando Torres bykset frem, satte hodet frem og puttet sitt mål nummer 99 i engelsk fotball. Spanjolen var også involvert da Frank Lampard satte inn 2-1, før en strålende Juan Mata tryllet i forarbeidet til Eden Hazards nettkjenning etter drøye halvtimen.Torres, som av mange var avskrevet som målscorer, burde også scoret nummer 100 på balløya og sitt femte for sesongen da han ble spilt alene med målvakt John Ruddy, men den gang ei. I stedet var det høyreback Branislav Ivanovic som scoret sitt tredje for sesongen for et Chelsea-lag som har imponert. De blå fra «brua» topper tabellen, fire poeng foran fjorårsmester Manchester City, som slo Sunderland 3-0 tidligere i dag. Kampprogrammet har imidlertid ikke vært det tøffeste. Etter landslagspausen venter vanskeligere motstand.Det så lenge ut til at Wigan kom til å sitte igjen med alle tre poengene, men tre minutter før full tid fikk Everton straffe. Kevin Mirallas ble felt av Maynor Figueroa og gjestene ropte for tredje gang på få minutter på straffe. Leighton Baines scoret og sikret ett poeng for Everton.
(Chelsea - Norwich 4-1) Roberto Di Matteo har gitt Fernando Torres uendelig med tillit. Nå betaler det seg for Chelsea-manageren.